Document ID: 32004R0057

32004R0057
L 009/1
SLUŽBENI LIST EUROPSKE UNIJE
UREDBA VIJEĆA (EZ) br. 57/2004
od 27. listopada 2003.
o izmjeni Odluke Komisije 2002/602/EZUČ o upravljanju određenim ograničenjima na uvoz određenih proizvoda od čelika iz Ruske Federacije
VIJEĆE EUROPSKE UNIJE
uzimajući u obzir Ugovor o osnivanju Europske zajednice, a posebno njegov članak 133.,
uzimajući u obzir prijedlog Komisije,
budući da:
(1)
Sporazum o partnerstvu i suradnji kojim se ustanovljava partnerstvo između Europskih zajednica i njihovih država članica, s jedne strane, i Ruske Federacije s druge strane (1), stupio je na snagu 1. prosinca 1997.
(2)
Članak 21. Sporazuma o partnerstvu i suradnji predviđa da se trgovina proizvodima u Europskoj zajednici za ugljen i čelik (dalje u tekstu „EZUČ”) uređuje glavom III., osim njezina članka 15., i odredbama Sporazuma.
(3)
EZUČ i Vlada Ruske Federacije sklopile su 9. srpnja 2002. takav Sporazum o trgovini određenim proizvodima od čelika (2), odobren u ime EZUČ-a Odlukom Komisije 2002/603/EZUČ (3).
(4)
Ugovor o EZUČ-u istekao je 23. srpnja 2002. Stranke su se prema članku 10. stavku 2. Sporazuma o trgovini određenim proizvodima od čelika usuglasile da se on nastavi te da nakon takva isteka zadrže sva prava i obveze.
(5)
Vlada Ruske Federacije zatražila je, u skladu s člankom 3. stavkom 3. Sporazuma, prenošenje određenih iznosa količinskih ograničenja neiskorištenih tijekom 2002. godine; odobreni prijenos za svaku skupinu proizvoda iznosi: 2 186 980 kg za SA1, 10 802 830 kg za SA1a, 4 200 000 kg za SA2, 2 505 046 kg za SA3, 0 za SA4, 272 850 kg za SB1, 4 200 000 za SB2 11 550 000 za SB3.
(6)
U skladu s člankom 3. stavkom 4. Sporazuma, Vlada Ruske Federacije zatražila je prijenos 4 000 tona iz skupine proizvoda SB 2 i 6 000 tona iz skupine proizvoda SB 3 u skupinu proizvoda SA1a.
(7)
Stranke su započele savjetovanje kako je predviđeno prihvaćenim Zapisnikom br. 2 gore spomenutog Sporazuma i zaključile da se područje proizvoda na koje se odnosi Sporazum treba proširiti kako bi se uvrstile skupine proizvoda SA5 i SA6, pri čemu je takvo proširenje predmetom novog sporazuma kojim se izmjenjuje prethodni Sporazum.
(8)
Zajednica je odobrila sklapanje novog Sporazuma koji je stupio na snagu na dan njegova potpisivanja (4).
(9)
Odluku Komisije 2002/602/EZUČ o upravljanju određenim ograničenjima na uvoz određenih proizvoda od čelika iz Ruske Federacije (5) potrebno je na odgovarajući način izmijeniti kako bi se uzeo u obzir zahtjev za prijenosom neiskorištenih količina, zahtjev za prijenosom u drugu skupinu proizvoda i novi Sporazum,
DONIJELO JE OVU UREDBU:
Članak 1.
Odluka 2002/602/EZUČ mijenja se kako slijedi:
1.
Prilog I. zamjenjuje se tekstom priloženog Priloga I.
2.
Prilog IV. zamjenjuje se tekstom priloženog Priloga II.
Članak 2.
Uvoz u Zajednicu robe obuhvaćene skupinama proizvoda SA5 i SA6 popraćene ispravom o nadzoru (6) izdanom prije dana stupanja na snagu ove Uredbe ne zahtijeva uvozno odobrenje kako je navedeno u Odluci Komisije 2002/602/EZUČ, posebno u njezinu članku 2.
Članak 3.
Proizvodi navedeni u skupini proizvoda SA5 i SA6, kako je određeno Prilogom I., podrijetlom iz Ruske Federacije i uvezeni u Zajednicu od 1. siječnja 2003. ubrajaju se u odgovarajuća količinska ograničenja navedena u Prilogu II. za 2003. godinu.
Članak 4.
Ova Uredba stupa na snagu desetog dana od dana objave u Službenom listu Europske unije.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Luksemburgu 27. listopada 2003.

Labels: 18
3
1